Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Kārtība, kādā civilo ekspertu nosūta dalībai starptautiskajā misijā vai operācijā” (VSS-481)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 11.06.2020., 13.08.2020. |
|  |  |
| Saskaņošanas dalībnieki | Aizsardzības ministrija, Finanšu ministrija, Iekšlietu ministrija, Labklājības ministrija, Satiksmes ministrija, Tieslietu ministrija, Vides aizsardzības un reģionālās attīstības ministrija, Ģenerālprokuratūra |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Aizsardzības ministrija, Ģenerālprokuratūra, Finanšu ministrija, Iekšlietu ministrija, Tieslietu ministrija  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Ministru kabineta noteikumu projekts:** “Kārtība, kādā civilo ekspertu nosūta dalībai starptautiskajā misijā vai operācijā, civilā eksperta dalības un finansēšanas nosacījumi un nelaimes gadījumu, kuros cietis civilais eksperts, izmeklēšanas un uzskaites kārtība”. | **Tieslietu ministrija (19.06.2020. atzinuma 1. iebildums)**Lūdzam precizēt (saīsināt) projekta nosaukumu atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” (turpmāk – NAP noteikumi) 90. punktam, kā arī noformēt to atbilstoši NAP noteikumu 92. punktam, izsakot projekta nosaukumu, piemēram, šādā redakcijā „Civilo ekspertu dalības starptautiskajā misijā noteikumi” vai tamlīdzīgi. | **Iebildums ir ņemts vērā.**Precizēta noteikumu projekta nosaukuma redakcija. | **Ministru kabineta noteikumu projekts:**“Kārtība, kādā civilo ekspertu nosūta dalībai starptautiskajā misijā vai operācijā”. |
|  | **Ministru kabineta noteikumu projekts:** **“I. Vispārīgie jautājumi**1. Noteikumi nosaka:1.1. kārtību, kādā civilo ekspertu nosūta dalībai starptautiskajā misijā vai operācijā, civilā eksperta dalības un finansēšanas nosacījumus;1.2. kārtību, kādā izmeklē un uzskaita nelaimes gadījumus, kuros cietis civilais eksperts, pildot amata pienākumus starptautiskajā misijā vai operācijā.” | **Tieslietu ministrija (19.06.2020. atzinuma 2. iebildums)**Lūdzam precizēt projekta 1. punktu atbilstoši NAP noteikumu 100. punktam. Vēršam uzmanību, ka projekta izdošanas pamats ir Starptautiskās palīdzības likuma (turpmāk – Likums) 12. panta trešā daļa, 13. panta otrās daļas 3. punkts un ceturtā daļa, tomēr Likuma 13. panta otrās daļas 3. punktā ietvertais pilnvarojums projekta 1. punktā šobrīd nav norādīts. **Iekšlietu ministrija (18.06.2020. atzinuma 1. priekšlikums)**Starptautiskās palīdzības likuma (turpmāk – likums) 12. panta trešā daļa nosaka, ka “kārtību, kādā civilo ekspertu nosūta dalībai starptautiskajā misijā vai operācijā, civilā eksperta dalības nosacījumus, kā arī dalības finansēšanas kārtību nosaka Ministru kabinets.” Ievērojot minēto, ierosinām precizēt projekta 1.1. apakšpunktu, lai tas redakcionāli atbilstu likuma deleģējumam.**Iekšlietu ministrija (18.06.2020. atzinuma 2. priekšlikums)**Likuma 13. panta otrās daļas 3. punkts nosaka, ka “apbedīšanas izdevumu apmēru un segšanas kārtību nosaka Ministru kabinets.” Ievērojot minēto, ierosinām papildināt projekta 1. punktu ar attiecīgu apakšpunktu.**Iekšlietu ministrija (18.06.2020. atzinuma 19. priekšlikums)**Ierosinām precizēt projekta V nodaļas nosaukumu, ņemot vērā, ka tajā tiek iekļautas arī normas, kas nosaka pabalsta piešķiršanas un izdevumus kompensēšanas kārtību. | **Iebildums ir ņemts vērā.**Noteikumu projekta 1. punkts papildināts ar apakšpunktiem, kas ietver sociālās rehabilitācijas izdevumu segšanas kārtību (1.2.apakšpunkts) un apbedīšanas izdevumu apmēru un segšanas kārtību (1.4.apakšpunkts). Ņemot vērā 1.4. apakšpunkta redakciju, precizēts noteikumu projekta VI nodaļas nosaukums.**Priekšlikums ir ņemts vērā.**Precizēta noteikumu projekta 1.1. apakšpunkta redakcija.**Priekšlikums ir ņemts vērā.****Priekšlikums ir ņemts vērā.** | **Ministru kabineta noteikumu projekta I un V nodaļa (pēc precizētās numerācijas – VI nodaļa):****“I. Vispārīgie jautājumi**1. Noteikumi nosaka:1.1. kārtību, kādā civilo ekspertu nosūta dalībai starptautiskajā misijā vai operācijā, civilā eksperta dalības nosacījumus un dalības finansēšanas kārtību;1.2. kārtību, kādā civilajam ekspertam pēc atgriešanās no starptautiskās misijas vai operācijas sedz sociālās rehabilitācijas izdevumus;1.3. kārtību, kādā izmeklē un uzskaita nelaimes gadījumus, kuros cietis civilais eksperts, pildot amata pienākumus starptautiskajā misijā vai operācijā;1.4. civilā eksperta apbedīšanas izdevumu apmēru un segšanas kārtību.”[..]**“VI. Nelaimes gadījumu izmeklēšana un uzskaite, apbedīšanas izdevumu apmērs un segšanas kārtība”** |
|  | **Ministru kabineta noteikumu projekta 2. punkts:** “2. Civilā eksperta kandidatūru dalībai starptautiskajā misijā vai operācijā izvirza šādas institūcijas (turpmāk – izvirzošā institūcija):2.1. par nozari atbildīgā ministrija – valsts pārvaldes un tiesu varas pārstāvjus;2.2. Latvijas Republikas Prokuratūra (Ģenerālprokuratūra) – prokuratūras iestāžu pārstāvjus;2.3. Ārlietu ministrija – tās pārstāvjus, kā arī citas fiziskas personas.” | **Ģenerālprokuratūra (17.06.2020. atzinuma 1. iebildums)**Noteikumu projekta 2.2.punkts precizējams, ievērojot Prokuratūras likuma 23.panta trešās daļas 10.punktā noteikto, proti, ka tikai ģenerālprokuroram ir tiesības norīkot prokurorus starptautiskajās misijās. Turklāt prokuratūrā nav iestādes, tā ir vienota, centralizēta triju līmeņu struktūrvienību sistēma, kuru vada ģenerālprokurors, un to veido Ģenerālprokuratūra, tiesu apgabalu prokuratūras, rajonu (pilsētu) prokuratūras un specializētās prokuratūras, kā arī Administratīvā direktora dienests. Ņemot vērā minēto, noteikumu projekta 2.2.punkts izsakāms šādā redakcijā: “2.2. Ģenerālprokurors – prokuratūras pārstāvjus”.**Ģenerālprokuratūra (17.06.2020. atzinuma 3. iebildums)**Noteikumu projekta 2.punktā minētās institūcijas, kurām ir tiesības izvirzīt civilā eksperta kandidatūru dalībai starptautiskajā misijā vai operācijā, izņemot prokuratūru, ir valsts pārvaldes institūcijas – ministrijas. Turklāt gadījumos, kad kandidāts ir fiziska persona, kura nav nevienas institūcijas pārstāvis, ar tās dalību saistīto jautājumu kārtošana ietilpst Ārlietu ministrijas kompetencē. Uzskatām, ka gadījumos, kad ģenerālprokurors izvirzījis prokuratūras pārstāvi kā civilā eksperta kandidātu dalībai starptautiskajā misijā vai operācijā, saglabājama līdzšinējā kārtība, kas paredzēta Ministru kabineta 13.01.2009. noteikumos Nr.35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība”. | **Iebildumi ir daļēji ņemti vērā.**Noteikumu projekta 2.2. un 2.3. apakšpunkts izteikts jaunā redakcijā.Ņemot vērā noteikumu projekta 2. punkta redakciju, precizēta noteikumu projekta 5. un 6. punkta redakcija.Papildināts noteikumu projekta anotācijas I sadaļas 2. punkts. | **Ministru kabineta noteikumu projekta 2. punkts:** “2. Civilā eksperta kandidatūru dalībai starptautiskajā misijā vai operācijā izvirza šādas institūcijas (turpmāk – izvirzošā institūcija):2.1. par nozari atbildīgā ministrija – valsts pārvaldes un tiesu varas pārstāvjus;2.2. Ārlietu ministrija – tās pārstāvjus, kā arī citas fiziskas personas; 2.3. cita valsts institūcija – tās pārstāvjus.”[..]“5. Šo noteikumu 2.1. apakšpunktā minētā izvirzošā institūcija sadarbībā ar Ārlietu ministriju sagatavo un noteiktā kārtībā iesniedz Ministru kabinetā rīkojuma projektu par civilā eksperta dalību starptautiskajā misijā vai operācijā.6. Ārlietu ministrija sagatavo un noteiktā kārtībā iesniedz Ministru kabinetā rīkojuma projektu par Ārlietu ministrijas vai noteikumu 2.3. apakšpunktā minētās izvirzošās institūcijas izvirzītā civilā eksperta dalību starptautiskajā misijā vai operācijā.”**Papildināts anotācijas I sadaļas 2. punkts ar šādu skaidrojumu:** “Projekta 2. punkts nosaka, ka civilā eksperta kandidatūru dalībai starptautiskajā misijā vai operācijā piesaka sekojošas izvirzošās institūcijas: par nozari atbildīgā ministrija, kas izvirza valsts pārvaldes un tiesu varas pārstāvjus (2.1. apakšpunkts); Ārlietu ministrija, kas izvirza tās pārstāvjus, kā arī citas fiziskas personas (2.2. apakšpunkts); cita valsts institūcija, kas izvirza tās pārstāvjus (2.3. apakšpunkts). Ja par nozari ir atbildīgas vairākas ministrijas, nozares eksperta kandidatūru izvirza tā ministrija, kura atbalsta civilā eksperta dalību attiecīgajā starptautiskajā misijā vai operācijā. Projekta 2.3. apakšpunktā iekļautas tās valsts institūcijas, kuras nav Ministru kabineta locekļa padotībā un kuru tiešā funkcija nav saistīta ar valsts pārvaldes realizēšanu. Šādas iestādes var būt gan Ģenerālprokuratūra, kas kā neatkarīga tiesu institūcija var izvirzīt prokuratūras pārstāvjus, gan Valsts kontrole kā neatkarīga augstākā revīzijas iestāde, gan Ministru kabineta pārraudzībā esošas valsts iestādes kā Satversmes aizsardzības birojs, Valsts drošības dienests, Korupcijas novēršanas un apkarošanas birojs, gan Latvijas Banka un Finanšu un kapitāla tirgus komisija kā autonomas valsts iestādes, kā arī citas valsts iestādes.Projekta 5. punkts paredz, ka šo noteikumu 2.1. apakšpunktā minētā izvirzošā institūcija sadarbībā ar Ārlietu ministriju sagatavo un noteiktā kārtībā iesniedz Ministru kabinetā rīkojuma projektu par civilā eksperta dalību starptautiskajā misijā vai operācijā.Projekta 6. punkts paredz, ka Ārlietu ministrija sagatavo un noteiktā kārtībā iesniedz Ministru kabinetā rīkojuma projektu par Ārlietu ministrijas vai noteikumu 2.3. apakšpunktā minētās izvirzošās institūcijas izvirzītā civilā eksperta dalību starptautiskajā misijā vai operācijā. Regulējums iekļauts, lai 2.3. apakšpunktā minētās izvirzošās institūcijas eksperti varētu piedalīties starptautiskajās misijās un operācijās arī tad, ja šīm institūcijām nav likumdošanas iniciatīvas Ministru kabineta rīkojuma projekta sagatavošanai un iesniegšanai.” |
|  | **Ministru kabineta noteikumu projekta II. nodaļa** | **Iekšlietu ministrija (18.06.2020. atzinuma 3. priekšlikums)**Ierosinām projekta II nodaļu papildināt ar paātrinātas procedūras ieviešanas kārtību, kādā civilos ekspertus nosūta starptautiskajās misijās vai operācijās, kur reaģēšana jānodrošina ļoti īsā laika periodā, lai izpildītu atbilstošo starptautisko ietvaru saistības un nodrošinātu efektīvu reaģēšanu. | **Ir panākta vienošanās.**Starptautiskās palīdzības likuma 12. panta otrā daļa nosaka, ka lēmumu par civilā eksperta piedalīšanos starptautiskajā misijā vai operācijā pieņem Ministru kabinets. Jau šobrīd, lai spētu noteiktajā laikā nosūtīt jaunu civilo ekspertu dalībai starptautiskajā misijā vai operācijā, Ministru kabineta rīkojuma projektu Ministru kabineta sēdē tiek lūgts izskatīt steidzamības kārtībā.  |  |
|  | **Ministru kabineta noteikumu projekta 5. un 6. punkts:**“5. Izvirzošā institūcija sagatavo un iesniedz noteiktā kārtībā Ministru kabinetā rīkojuma projektu par civilā eksperta dalību starptautiskajā misijā vai operācijā.6. Ārlietu ministrija ir tiesīga sagatavot un iesniegt noteiktā kārtībā Ministru kabinetā rīkojuma projektu par citas izvirzošās institūcijas izvirzītā civilā eksperta dalību starptautiskajā misijā vai operācijā.” | **Ģenerālprokuratūra (17.06.2020. atzinuma 2. iebildums)**Noteikumu projektā attiecībā uz prokuratūru ir būtiski mainīta kārtība, kā civilo ekspertu nosūta dalībai starptautiskajā misijā vai operācijā, kā arī finansēšanas nosacījumi, ko neatbalstām šādu iemeslu dēļ. Ja saskaņā ar Ministru kabineta 13.01.2009. noteikumu Nr.35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 6.punktā noteikto rīkojuma projektu par civilā eksperta dalību starptautiskajā misijā sagatavo Ārlietu ministrija sadarbībā ar Ģenerālprokuratūru un iesniedz to Ministru kabinetā, tad noteikumu projekta 5.punktā paredzēts, ka rīkojuma projektu sagatavo un iesniedz Ministru kabinetā izvirzošā institūcija, tostarp prokuratūra. Norādām, ka tā ir valsts pārvaldes funkcija, kas neietilpst prokuratūras kā neatkarīgas tiesu varas institūcijas kompetencē. Turklāt prokuratūrai nav likumdošanas iniciatīvas tiesību, lai iesniegtu Ministru kabinetā vai Saeimā normatīvo aktu projektus. Prokuratūrai ir tikai tiesības sniegt viedokli par normatīvo aktu atbilstību Satversmei un likumiem. Tāpat neatbalstām noteikumu projektā paredzētās līdzšinējās kārtības maiņu attiecībā uz finansēšanas nosacījumiem, proti, ja saskaņā ar Ministru kabineta 13.01.2009. noteikumu Nr.35 “Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība” 14., 16. un 17.punktā noteikto izdevumus, kas saistīti ar civilā eksperta dalību starptautiskajā misijā, tajā skaitā ceļa izdevumus, arī atvaļinājuma laikā, izdevumus par personīgo mantu transportēšanu uz misijas vietu un atpakaļ, izdevumus par dzīvojamās telpas īri un komunālajiem pakalpojumiem u.c., finansē no Ārlietu ministrijas šim mērķim piešķirtajiem valsts budžeta līdzekļiem, tad noteikumu projekta 17. un 19.punktā paredzēts, ka izdevumus, kas saistīti ar civilā eksperta dalību starptautiskajā misijā vai operācijā, finansē izvirzošā institūcija no šim mērķim piešķirtajiem valsts budžeta līdzekļiem vai no valsts budžeta programmas “Līdzekļi neparedzētiem gadījumiem”. Norādām, ka prokuratūrai šim mērķim nekad nav bijuši piešķirti valsts budžeta līdzekļi, savukārt, lai pieprasītu līdzekļus neparedzētiem gadījumiem, Ministru kabinetā jāiesniedz rīkojuma projekts.Noteikumu projekta anotācijā nav arī atspoguļota nepieciešamība šādai krasai kārtības maiņai attiecībā uz prokuratūru. Tajā pašā laikā tās II sadaļas 2.punktā, kas attiecas arī uz prokuratūru, ievērojot iepriekš minēto, nepamatoti norādīts, ka projekts neuzliks papildu administratīvo slogu un neradīsies administratīvās izmaksas. | **Iebildums ir ņemts vērā.**Precizēta noteikumu projekta 5. un 6. punkta redakcija.  | **Ministru kabineta noteikumu projekta 5. un 6. punkti:**“5. Šo noteikumu 2.1. apakšpunktā minētā izvirzošā institūcija sadarbībā ar Ārlietu ministriju sagatavo un noteiktā kārtībā iesniedz Ministru kabinetā rīkojuma projektu par civilā eksperta dalību starptautiskajā misijā vai operācijā.6. Ārlietu ministrija sagatavo un noteiktā kārtībā iesniedz Ministru kabinetā rīkojuma projektu par Ārlietu ministrijas vai noteikumu 2.3. apakšpunktā minētās izvirzošās institūcijas izvirzītā civilā eksperta dalību starptautiskajā misijā vai operācijā.”  |
|  | **Ministru kabineta noteikumu projekta 7. punkts:**“7. Ministru kabineta rīkojumā par civilā eksperta dalību starptautiskajā misijā vai operācijā norāda:7.1. civilā eksperta vārdu, uzvārdu, amatu (specialitāti) un institūciju, kurā viņš pilda amata (darba, dienesta) pienākumus;7.2. personas kodu Ministru kabineta rīkojumā ar ierobežotas pieejamības statusu;7.3. civilā eksperta dalības laiku starptautiskajā misijā vai operācijā;7.4. koeficientu piemaksas vai dienas naudas aprēķināšanai par dalību starptautiskajā misijā vai operācijā, ja saskaņā ar šo noteikumu 16. punktu dienas nauda ir izmaksājama. Koeficienta apmēru nosaka saskaņā ar Eiropas Savienības noteikto dzīves dārdzības (korekcijas) koeficientu Eiropas Savienības ierēdņu, pagaidu darbinieku un līgumdarbinieku atalgojumam (turpmāk – dzīves dārdzības koeficients);7.5. šo noteikumu 17. un 18. punktā noteiktos izdevumus; 7.6. šo noteikumu 19. un 20. punktā noteiktos izdevumus, kuri apmaksājami, ņemot vērā šo noteikumu 16. punktā minētos nosacījumus.” | **Iekšlietu ministrija (18.06.2020. atzinuma 6. priekšlikums)**Projekta 7.1. apakšpunkts nosaka, ka Ministru kabineta rīkojumā par civilā eksperta dalību starptautiskajā misijā vai operācijā norāda arī institūciju, kurā viņš pilda amata (darba, dienesta) pienākumus. Ierosinām izvērtēt nepieciešamību precizēt teksta redakciju, ievērojot, ka civilais eksperts var būt nodarbināts arī nevalstiskajā organizācijā vai pie privātpersonas (komersanta).**Iekšlietu ministrija (18.06.2020. atzinuma 16. priekšlikums)**Projekta 21. punkts paredz, ka “Izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai, kas radušies saistībā ar civilā eksperta dalības starptautiskajā misijā vai operācijā finansēšanu.”Ierosinām izvērtēt iespēju papildu nepieciešamā finansējuma pieprasījumu no valsts budžeta programmas “Līdzekļi neparedzētiem gadījumiem” kārtējā gadā un turpmākajiem gadiem ietvert šo noteikumu 7. punktā minētajā rīkojumā (kā piemēru skatīt Ministru kabineta 2019. gada 13. maija rīkojumu Nr. 221 “Par Valsts policijas amatpersonu ar speciālajām dienesta pakāpēm dalību Eiropas Savienības novērošanas misijā Gruzijā (EUMM Georgia) un finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””). Bez tam, finansējums nepieciešams, lai izmaksātu un segtu civilajam ekspertam noteikumu projektā paredzētos izdevumus, ne tikai tos kompensētu (kompensācija nozīmē izdevumu atmaksu, ja tos sedzis civilais eksperts no personīgajiem līdzekļiem, piemēram, par dzīvokļa īri un komunālajiem maksājumiem).Ievērojot minēto, attiecīgi precizējams projekts.**Finanšu ministrija (02.07.2020. atzinuma 1. iebildums)**Norādām, ka nav skaidrs pamatojums noteikumu projekta 7.4.apakšpunktā paredzētajai piemaksai vai dienas naudai piemērot Eiropas Savienības noteikto dzīves dārdzības (korekcijas) koeficientu, nevis koeficientu atkarībā no apdraudējuma (piemēram terorisma draudu iespējas, ekoloģiskie apstākļi, u.c), kā šobrīd spēkā esošajos Ministru kabineta 2009.gada 13.janvāra noteikumos Nr.35 “Kārtība, civilo ekspertu nosūta dalībai starptautiskajā misijā, un dalības finansēšanas kārtība” (turpmāk – noteikumi Nr.35) un arī Ministru kabineta 2007.gada 22.maija noteikumos Nr. 340 “Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība”. Lūdzam attiecīgi veikt precizējumus noteikumu projektā.**Finanšu ministrija (02.07.2020. atzinuma 2. iebildums)**Lūdzam noteikumu projekta 7.punktu papildināt ar 7.7.apakšpunktu šādā redakcijā:“7.7. civilā eksperta dalības starptautiskajā misijā vai operācijā izdevumu finansēšanas avotu.”. | **Priekšlikums ir ņemts vērā.**Precizēta noteikumu projekta 7.1. apakšpunkta redakcija. **Priekšlikums ir ņemts vērā.**Noteikumu projekta 7. punkts papildināts ar 7.7. apakšpunktu, ņemot vērā Finanšu ministrijas 2. iebildumu.**Iebildums ir ņemts vērā.**Precizēta noteikumu projekta 7.4. apakšpunkta redakcija.**Iebildums ir ņemts vērā.** | **Ministru kabineta noteikumu projekta 7. punkts:**“7. Ministru kabineta rīkojumā par civilā eksperta dalību starptautiskajā misijā vai operācijā norāda:7.1. civilā eksperta vārdu, uzvārdu, amatpersonām – amatu (specialitāti) un institūciju, kurā tā pilda amata (darba, dienesta) pienākumus;7.2. personas kodu Ministru kabineta rīkojumā ar ierobežotas pieejamības statusu;7.3. civilā eksperta dalības laiku starptautiskajā misijā vai operācijā;7.4. koeficientu (no 1 līdz 1,8) piemaksas aprēķināšanai par dalību starptautiskajā misijā vai operācijā. Koeficienta apmēru ierosina Ārlietu ministrija sadarbībā ar izvirzošo institūciju, ņemot vērā šādus kritērijus:7.4.1. terorisma draudu iespēja;7.4.2. bruņota vai cita veida konflikta izcelšanās iespēja;7.4.3. ekoloģiskie apstākļi (piemēram, piesārņojuma līmenis, iespējamais radioaktīvais vai ķīmiskais piesārņojums, tehnogēno avāriju iespējamais risks);7.4.4. attiecīgās starptautiskās misijas vai operācijas veids un veicamie pienākumi (piemēram, pārraudzība, atbalsta sniegšana, tiesībaizsardzības iestāžu funkciju pārņemšana);7.4.5. dzīvošanas un uzturēšanās drošības apstākļi starptautiskās misijas vai operācijas laikā;7.5. šo noteikumu 17. un 18. punktā noteiktos izdevumus; 7.6. šo noteikumu 19. punktā noteiktos izdevumus, kuri apmaksājami, ņemot vērā šo noteikumu 16. punktā minētos nosacījumus;7.7. civilā eksperta dalības starptautiskajā misijā vai operācijā izdevumu finansēšanas avotu.” |
|  | **Ministru kabineta noteikumu projekta 8. punkts:**“8. Tiesiskās attiecības starp civilo ekspertu un izvirzošo institūciju nosaka uzņēmuma līgums (turpmāk – līgums), kas tiek noslēgts pēc civilā eksperta kandidatūras apstiprināšanas Ministru kabinetā. Līgumā nosaka tos izdevumus, kurus sedz izvirzošā institūcija saskaņā ar Ministru kabineta rīkojumu.” | **Iekšlietu ministrija (18.06.2020. atzinuma 7. priekšlikums)**Projekta 8. punkts nosaka, ka “Tiesiskās attiecības starp civilo ekspertu un izvirzošo institūciju nosaka uzņēmuma līgums (turpmāk – līgums), kas tiek noslēgts pēc civilā eksperta kandidatūras apstiprināšanas Ministru kabinetā. Līgumā nosaka tos izdevumus, kurus sedz izvirzošā institūcija saskaņā ar Ministru kabineta rīkojumu.” Ierosinām izsvērt šāda līguma slēgšanas tiesisko pamatojumu un nepieciešamību, ja civilais eksperts ir valsts pārvaldes un tiesu varas vai prokuratūras iestādes pārstāvis. Minēto līgumu Ārlietu ministrija varētu slēgt, ja civilais eksperts ir fiziska persona, kas nepilda amata (darba, dienesta) pienākumus valsts pārvaldes un tiesu varas vai prokuratūras iestādēs. Šajā gadījumā līgumā būtu nosakāma arī atalgojuma izmaksas un citu izdevumu segšanas kārtība.**Finanšu ministrija (02.07.2020. atzinuma priekšlikums)**Aicinām precizēt noteikumu projekta 8.punktu, nosakot, ka uzņēmuma līgumu slēdz ar tādu civilo ekspertu, kas nav nodarbināts nosūtošajā institūcijā, jo no 17.punkta secināms, ka civilajam ekspertam, kas ir nodarbināts izvirzošajā institūcijā, dalības laikā starptautiskajā misijā vai operācijā izmaksā mēnešalgu (darba algu) un saglabā Latvijas Republikas normatīvajos aktos noteiktās sociālās garantijas – tātad saglabā esošās darba attiecības.**Ģenerālprokuratūra (19.08.2020. elektroniskā saskaņojuma 2. priekšlikums)**Lūdzam precizēt noteikumu projekta 8., 16. un 19. punktu, nosakot, ka noteikumu 2.3. apakšpunktā minēto institūciju izvirzīto civilo ekspertu dalības izdevumus starptautiskajā misijā vai operācijā pieprasa un sedz Ārlietu ministrija. | **Priekšlikumi ir ņemti vērā.** | **Ministru kabineta noteikumu projekta 8. punkts:**“8. Tiesiskās attiecības starp civilo ekspertu un šo noteikumu 2.1. apakšpunktā minēto izvirzošo institūciju vai Ārlietu ministriju nosaka vienošanās (turpmāk – vienošanās), kas tiek noslēgta pēc civilā eksperta kandidatūras apstiprināšanas Ministru kabinetā. Vienošanās nosaka civilā eksperta dalības nosacījumus starptautiskajā misijā vai operācijā, tajā skaitā tos izdevumus, kurus saskaņā ar Ministru kabineta rīkojumu sedz šo noteikumu 2.1. apakšpunktā minētā izvirzošā institūcija vai Ārlietu ministrija.” |
|  | **Ministru kabineta noteikumu projekta 9. punkts:**“9. Izvirzošā institūcija sadarbībā ar Ārlietu ministriju pirms nosūtīšanas starptautiskajā misijā vai operācijā civilajam ekspertam nodrošina apmācību atbilstoši starptautiskās misijas vai operācijas un amata specifikai.”  | **Iekšlietu ministrija (18.06.2020. atzinuma 8. priekšlikums)**Ierosinām precizēt projekta 9. punktu, ievērojot, ka saskaņā ar projekta 2. punktu arī Ārlietu ministrija definēta kā izvirzošā institūcija. | **Priekšlikums ir ņemts vērā.** | **Ministru kabineta noteikumu projekta 9. punkts:**“9. Ārlietu ministrija sadarbībā ar šo noteikumu 2.1. un 2.3. apakšpunktā minēto izvirzošo institūciju pirms nosūtīšanas starptautiskajā misijā vai operācijā nodrošina civilā eksperta apmācību atbilstoši starptautiskās misijas vai operācijas un amata prasībām.”  |
|  | **Ministru kabineta noteikumu projekta 10.-12. punkti:**“10. Civilā eksperta nepārtrauktas dalības laiks starptautiskajā misijā vai operācijā nav ilgāks par trim gadiem no pirmreizējās nosūtīšanas dienas. Ja civilais eksperts dalības laikā starptautiskajā misijā vai operācijā ir paaugstināts amatā, triju gadu termiņu skaita no dienas, kad civilais eksperts paaugstināts amatā, taču kopējais nepārtrauktas dalības laiks starptautiskajā misijā vai operācijā nepārsniedz sešus gadus. 11. Ņemot vērā civilā eksperta, izvirzošās institūcijas vai Ārlietu ministrijas kā koordinējošās institūcijas priekšlikumu, Ministru kabinets ar atsevišķu rīkojumu var pagarināt civilā eksperta dalības laiku starptautiskajā misijā vai operācijā. Termiņu, uz kādu pagarina civilā eksperta dalības laiku misijā vai operācijā, ierosina izvirzošā institūcija.512. Ja civilā eksperta nepārtrauktas dalības laiks starptautiskajā misijā vai operācijā ir bijis trīs gadi vai ilgāk, viņu var atkārtoti nosūtīt dalībai starptautiskajā misijā vai operācijā ne agrāk kā pēc sešiem mēnešiem no dienas, kad civilais eksperts atgriezies no starptautiskās misijas vai operācijas.” | **Iekšlietu ministrija (18.06.2020. atzinuma 9. priekšlikums)**Projekta 10.-12. punkts paredz nosacījumus civilā eksperta dalības laikam starptautiskajā misijā un operācijā. Ievērojot, ka tas ir salīdzinoši ilgstošs, ierosinām izvērtēt jautājumu par ģimenes locekļu uzturēšanos attiecīgajā valstī kopā ar civilo ekspertu (līdzīgi, kā tas paredzēts diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem). | **Ir panākta vienošanās.**Starptautiskās misijas un operācijas visbiežāk ir izvietotas valstīs ar paaugstinātu bīstamības līmeni un mainīgu drošības situāciju. Vairākumā no tām civilo ekspertu amata vietas neparedz vai liedz ģimenes locekļu pastāvīgu uzturēšanos attiecīgajā valstī, jo starptautiskā organizācija neuzņemas atbildību un saistības par ekspertu ģimenes locekļu drošību un citiem ar ģimenes locekļu uzturēšanos saistītajiem aspektiem.Jautājums saistīts arī ar papildu finansējuma nepieciešamību. Bet šobrīd prioritāri ir nepieciešams izlīdzināt visu civilo ekspertu atalgojuma nosacījumus un nodrošināt Latvijas Republikas normatīvajos aktos noteikto sociālo garantiju saglabāšanu uz eksperta dalības laiku misijā vai operācijā.Ņemot vērā minēto, jautājuma par ģimenes locekļu uzturēšanos misijas valstī kopā ar civilo ekspertu izvērtēšana šobrīd ir atliekama. | **Ministru kabineta noteikumu projekta 10.-12. punkts:**“10. Civilā eksperta nepārtrauktas dalības laiks starptautiskajā misijā vai operācijā nav ilgāks par trim gadiem no pirmreizējās nosūtīšanas dienas. Ja civilais eksperts dalības laikā starptautiskajā misijā vai operācijā ir paaugstināts amatā, triju gadu termiņu skaita no dienas, kad civilais eksperts paaugstināts amatā, taču kopējais nepārtrauktas dalības laiks starptautiskajā misijā vai operācijā nepārsniedz sešus gadus. 11. Ministru kabinets ar atsevišķu rīkojumu var pagarināt civilā eksperta dalības laiku starptautiskajā misijā vai operācijā. Termiņu, uz kādu pagarina civilā eksperta dalības laiku misijā vai operācijā, ierosina izvirzošā institūcija, vienojoties ar civilo ekspertu. 12. Civilo ekspertu var atkārtoti nosūtīt dalībai starptautiskajā misijā vai operācijā ne agrāk kā pēc sešiem mēnešiem no dienas, kad civilais eksperts atgriezies no starptautiskās misijas vai operācijas.” |
|  | **Ministru kabineta noteikumu projekta 16. punkts:**“16. Izdevumus, kas saistīti ar civilā eksperta dalību starptautiskajā misijā vai operācijā, finansē izvirzošā institūcija no šim mērķim piešķirtajiem valsts budžeta līdzekļiem vai no valsts budžeta programmas “Līdzekļi neparedzētiem gadījumiem”. Šo noteikumu 19. un 20. punktā noteiktos izdevumus sedz, ja saskaņā ar starptautiskās misijas vai operācijas finansēšanas noteikumiem šo izdevumu segšana ir Latvijas Republikas pienākums un starptautiskā misija vai operācija šos izdevumus neapmaksā. Ministru kabinets var lemt par šo noteikumu [19](https://likumi.lv/ta/id/186599#p15). un [20. punktā](https://likumi.lv/ta/id/186599#p17) noteikto izdevumu pilnu vai daļēju segšanu, ja saskaņā ar starptautiskās misijas vai operācijas finansēšanas noteikumiem šo izdevumu segšana nav Latvijas Republikas pienākums, tomēr šādā gadījumā nevar segt tos izdevumus, kurus civilajam ekspertam sedz starptautiskā organizācija vai valsts, kura vada starptautisko misiju vai operāciju.” | **Finanšu ministrija (02.07.2020. atzinuma 3. iebildums)**Lūdzam noteikumu projekta 16.punkta pirmo teikumu izteikt šādā redakcijā:“16. Izdevumus, kas saistīti ar civilā eksperta dalību starptautiskajā misijā vai operācijā, izvirzošā institūcija sedz no tai budžetā paredzētajiem līdzekļiem vai normatīvajos aktos noteiktajā kārtībā pieprasa no valsts budžeta programmas “Līdzekļi neparedzētiem gadījumiem”.”**Aizsardzības ministrija (17.06.2020. atzinuma 1. iebildums)**Noteikumu projekta 16.punktā nav skaidra izvirzošās institūcijas rīcības secība. Pēc šī brīža redakcijas izvirzošā institūcija var izvēlēties - segt izdevumus no sava budžeta (ja finansējums šim mērķim ir jau piešķirts attiecīgās iestādes budžetā) vai arī no valsts budžeta programmas “Līdzekļi neparedzētiem gadījumiem”. Līdz ar to noteikumu projekta 16.punkta pirmo teikumu ir nepieciešams izteikt šādā redakcijā:“Izdevumus, kas saistīti ar civilā eksperta dalību starptautiskajā misijā vai operācijā, finansē izvirzošā institūcija no šim mērķim piešķirtajiem valsts budžeta līdzekļiem. Ja izvirzošajai institūcijai nav piešķirti valsts budžeta līdzekļi civilā eksperta dalības nodrošināšanai starptautiskajā misijā vai operācijā, tad izdevumus finansē no valsts budžeta programmas “Līdzekļi neparedzētiem gadījumiem””. Atzīmējam, ka AiM budžetā nav plānoti finanšu līdzekļi civilā eksperta dalībai starptautiskajā misijā vai operācijā.Vienlaikus vēršam uzmanību, ka saskaņā ar 2018.gada 17.jūlija Ministru kabineta noteikumu Nr.421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punku līdzekļus no programmas "Līdzekļi neparedzētiem gadījumiem" piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem.Ņemot vērā iepriekš minēto, ir svarīgi saprast, vai Finanšu ministrija izdevumus, kas saistīti ar civilā eksperta dalību starptautiskajā misijā vai operācijā atzīs kā līdzekļus neparedzētiem gadījumiem. Turklāt civilā eksperta dalība starptautiskajā misijā vai operācijā tiek plānota uz vairākiem gadiem, bet finanšu līdzekļus no valsts budžeta programmas “Līdzekļi neparedzētiem gadījumiem” piešķir tikai kārtējam gadam, līdz ar to izvirzošajai institūcijai būs jāuzņemas finanšu saistības, kuras vēl nebūs apstiprinātas.**Ģenerālprokuratūra (19.08.2020. elektroniskā saskaņojuma 2. priekšlikums)**Lūdzam precizēt noteikumu projekta 8., 16. un 19. punktu, nosakot, ka noteikumu 2.3. apakšpunktā minēto institūciju izvirzīto civilo ekspertu dalības izdevumus starptautiskajā misijā vai operācijā pieprasa un sedz Ārlietu ministrija. | **Iebildums ir ņemts vērā.**Precizēta noteikumu projekta 16. punkta pirmā teikuma redakcija.**Iebildums ir ņemts vērā.**Noteikumu projekta 16. punkta pirmā teikuma redakcija precizēta, ņemot vērā Finanšu ministrijas 3. iebildumu.Civilais eksperts dalībai starptautiskajā misijā vai operācijā sākotnēji tiek nosūtīts uz termiņu, kas nav ilgāks par vienu gadu. Pēc starptautiskās organizācijas aicinājuma nosūtītājvalsts var piekrist pagarināt eksperta dalības laiku misijā. Eksperta dalības laiks, dalības laika pagarinājums, kā arī finansējuma apjoms un avots ir noteikts Ministru kabineta rīkojumā.**Ir panākta vienošanās.**Noteikumu projekta 16. punkta redakcija saglabāta, ņemot vērā Finanšu ministrijas 02.07.2020. atzinuma 3. iebildumu. | **Ministru kabineta noteikumu projekta 16. punkts:**“16. Izdevumus, kas saistīti ar civilā eksperta dalību starptautiskajā misijā vai operācijā, izvirzošā institūcija sedz no tai budžetā paredzētajiem līdzekļiem vai normatīvajos aktos noteiktajā kārtībā pieprasa no valsts budžeta programmas “Līdzekļi neparedzētiem gadījumiem”. Šo noteikumu 19. punktā noteiktos izdevumus sedz, ja saskaņā ar starptautiskās misijas vai operācijas finansēšanas noteikumiem šo izdevumu segšana ir Latvijas Republikas pienākums un starptautiskā misija vai operācija šos izdevumus neapmaksā. Ministru kabinets var lemt par šo noteikumu [19](https://likumi.lv/ta/id/186599#p15). punktā noteikto izdevumu pilnu vai daļēju segšanu, ja saskaņā ar starptautiskās misijas vai operācijas finansēšanas noteikumiem šo izdevumu segšana nav Latvijas Republikas pienākums, tomēr šādā gadījumā nevar segt tos izdevumus, kurus civilajam ekspertam sedz starptautiskā organizācija vai valsts, kura vada starptautisko misiju vai operāciju.” |
|  | **Ministru kabineta noteikumu projekta 17. punkts:**“17. Civilajam ekspertam, kas ir nodarbināts izvirzošajā institūcijā, dalības laikā starptautiskajā misijā vai operācijā izmaksā mēnešalgu (darba algu) un saglabā Latvijas Republikas normatīvajos aktos noteiktās sociālās garantijas. Citām fiziskām personām, kuri kā civilie eksperti nosūtīti dalībai starptautiskajā misijā vai operācijā, dalības laikā starptautiskajā misijā un operācijā izmaksā mēnešalgu (darba algu) divu minimālo mēnešalgu apmērā. | **Finanšu ministrija (02.07.2020. atzinuma 4. iebildums)**Noteikumu projekta 17.punkts paredz, ka fiziskām personām, kuras kā civilie eksperti nosūtīti dalībai starptautiskajā misijā vai operācijā, dalības laikā starptautiskajā misijā un operācijā izmaksā mēnešalgu (darba algu) divu minimālo mēnešalgu apmērā, attiecīgi anotācijas I sadaļas 2.punktā to pamatojot ar iespēju piesaistīt augstas klases speciālistus un salīdzinot ar Igauniju, kur tiek izmaksātas mēnešalgas trīs minimālo mēnešalgu apmērā. Ņemot vērā, ka civilo ekspertu izvirzošās ministrijas pārsvarā lūdz piešķirt to dalībai nepieciešamo finansējumu no valsts budžeta programmas “Līdzekļi neparedzētiem gadījumiem” un tajā pieejamo līdzekļu apmērs ir ierobežots, uzskatām, ka jāsaglabā esošā kārtība, paredzot, ka fiziskām personām izmaksā atalgojumu vienas minimālās mēnešalgas apmērā un tikai gadījumā, ja starptautiskā organizācija nosūtītājvalstij izvirza šādu prasību.**Iekšlietu ministrija (18.06.2020. atzinuma 10. priekšlikums)**Projekta 17. punkts paredz, ka “Civilajam ekspertam, kas ir nodarbināts izvirzošajā institūcijā, dalības laikā starptautiskajā misijā vai operācijā izmaksā mēnešalgu (darba algu) un saglabā Latvijas Republikas normatīvajos aktos noteiktās sociālās garantijas. Citām fiziskām personām, kuri kā civilie eksperti nosūtīti dalībai starptautiskajā misijā vai operācijā, dalības laikā starptautiskajā misijā un operācijā izmaksā mēnešalgu (darba algu) divu minimālo mēnešalgu apmērā.”Vēršam uzmanību, ka, ja civilais eksperts ir valsts pārvaldes un tiesu varas vai prokuratūras iestādes pārstāvis, viņam izmaksājamā mēnešalga (darba alga) jebkurā gadījumā būs lielāka par fiziskai personai izmaksājamo mēnešalgu (darba algu).Ierosinām precizēt arī teksta redakciju:- aizstāt vārdus “izmaksā mēnešalgu (darba algu) un saglabā Latvijas Republikas normatīvajos aktos noteiktās sociālās garantijas” ar vārdiem “izmaksā viņam noteikto mēnešalgu (darba algu) un saglabā Latvijas Republikas normatīvajos aktos noteiktās sociālās garantijas, kā arī darba vietu”;- aizstāt vārdus “izmaksā mēnešalgu (darba algu) divu minimālo mēnešalgu apmērā” ar vārdiem “izmaksā mēnešalgu (darba algu) divu minimālo mēneša darba algu apmērā”, ievērojot normatīvajos aktos lietoto terminoloģiju. | **Ir panākta vienošanās.**Noteikumu projekta izstrāde ir iespēja izlīdzināt normatīvajā regulējumā paredzēto atalgojumu visiem starptautiskajās misijās un operācijas nosūtītajiem Latvijas civilajiem ekspertiem. Šobrīd normatīvais regulējums nav taisnīgs attiecībā uz fiziskām personām, kuras ar Ministru kabineta rīkojumu ir nosūtītas dalībai starptautiskajā misijā vai operācijā, kurā nosūtītājvalstij nav izvirzīta prasība tās civilajiem ekspertiem maksāt mēneša darba algu. Piemēram, šādā situācijā atrodas Latvijas civilie eksperti EDSO Speciālajā novērošanas misijā Ukrainā. Šiem ekspertiem nav saglabāta darba devēja mēneša darba alga, un arī valsts nemaksā mēneša darba algu uz dalības laiku misijā. Valsts ekspertam kompensē tikai veselības apdrošināšanu līdz 129 *euro* mēnesī. Rezultātā civilie eksperti, kas valsts interesēs nosūtīti dalībai starptautiskajā misijā ar paaugstinātu bīstamību, nesaņem mēneša darba algu un zaudē Latvijas Republikas normatīvajos aktos noteiktās sociālās garantijas. Lai novērstu minēto nevienlīdzību, noteikumu projektā ir nepieciešams paredzēt, ka visi eksperti, neskatoties uz starptautiskās organizācijas prasībām par mēneša darba algas izmaksu, dalības laikā starptautiskajā misijā vai operācijā saņem mēneša darba algu.Lai gan civilo ekspertu izvirzošās ministrijas pārsvarā lūdz civilā eksperta dalībai misijā vai operācijā nepieciešamo finansējumu piešķirt no valsts budžeta programmas “Līdzekļi neparedzētiem gadījumiem”, noteikumu projekts neliedz iespēju ministrijām risināt jautājumu par atsevišķas budžeta programmas izveidi šo izdevumu segšanai.**Priekšlikums ir ņemts vērā.**Papildus tam, ievērojot Finanšu ministrijas 4. iebildumu, precizēta noteikumu projekta 17. punkta redakcija, norādot, ka fiziskām personām izmaksājama mēneša darba alga vienas minimālās mēneša darba algas apmērā.  | **Ministru kabineta noteikumu projekta 17. punkts:**“17. Civilajam ekspertam, kas ir nodarbināts izvirzošajā institūcijā vai tai pakļautībā esošajā institūcijā, dalības laikā starptautiskajā misijā vai operācijā izmaksā viņam noteikto mēneša darba algu un saglabā Latvijas Republikas normatīvajos aktos noteiktās sociālās garantijas, kā arī darba vietu. Citām fiziskām personām, kuri kā civilie eksperti nosūtīti dalībai starptautiskajā misijā vai operācijā, dalības laikā starptautiskajā misijā vai operācijā izmaksā mēneša darba algu vienas minimālās mēneša darba algas apmērā.”  |
|  | **Ministru kabineta noteikumu projekta 18. punkts:**18. Civilais eksperts, piedaloties starptautiskajā misijā vai operācijā, papildus noteiktajam atalgojumam saņem piemaksu, kuru aprēķina, šo noteikumu 1. pielikumā attiecīgajam amata līmenim noteiktās piemaksas apmēru reizinot ar šo noteikumu 7.4. punktā minēto koeficientu.”[..]20. Civilais eksperts, piedaloties starptautiskajā misijā vai operācijā, saņem dienas naudu par papildu izdevumiem, kas rodas starptautiskās misijas vai operācijas laikā (piemēram, par ēdināšanu, dažādiem pakalpojumiem). Dienas naudu aprēķina, šo noteikumu 3. pielikumā attiecīgajam amata līmenim noteiktās dienasnaudas apmēru reizinot ar šo noteikumu 7.4. punktā minēto koeficientu. | **Finanšu ministrija (02.07.2020. atzinuma 5. iebildums)**Norādām, ka nav saprotams pamatojums atbilstoši noteikumu projekta 18. un 20.punktam civilajam ekspertam piešķirt gan dienas naudu par papildu izdevumiem, gan arī piemaksu papildus noteiktajam atalgojumam, jo šobrīd atbilstoši spēkā esošajiem noteikumiem Nr.35 civilais eksperts saņem tikai piemaksu par papildu izdevumiem, kas rodas misijas laikā (piemēram, par ēdināšanu). Ņemot vērā, ka gan dienas naudai, gan piemaksai ir kompensējošs raksturs par papildu izdevumiem, uzskatām, ka ir paredzams tikai viens no papildu izdevumu kompensēšanas veidiem, attiecīgi svītrojot 18. vai 20.punktu, precizējot noteikumu projekta citus punktus, tā pielikumu un anotāciju. Vienlaikus, ja noteikumos tiks paredzēta dienas nauda, lūdzam skaidrot, vai to jāizmaksā arī atvaļinājuma laikā. Atzīmējam, ka atbilstoši normatīvajam regulējumam dienas naudai būs komandējuma izdevumu ekonomiskā klasifikācija un norēķini kā avansa maksājumiem.**Iekšlietu ministrija (18.06.2020. atzinuma 11. priekšlikums)**Aizstāt projekta 18. punktā vārdus “papildus noteiktajam atalgojumam” ar vārdiem “papildus šo noteikumu 17. punktā minētajai mēnešalgai (darba algai)”, ievērojot, ka saskaņā ar Ministru kabineta 2005. gada 27. decembra noteikumiem Nr. 1031 “Noteikumi par budžetu izdevumu klasifikāciju atbilstoši ekonomiskajām kategorijām” jēdziens “atalgojums” ietver ne tikai mēnešalgu, bet arī piemaksas. | **Iebildums ir ņemts vērā.**Precizēta noteikumu projekta 18. punkta redakcija.Svītrots noteikumu projekta 20. punkts un 3. pielikums.Precizēta noteikumu projekta numerācija.Papildināts noteikumu projekta anotācijas I sadaļas 2. punkts.**Priekšlikums ir ņemts vērā.**Precizēta noteikumu projekta 18. punkta redakcija. | **Ministru kabineta noteikumu projekta 18. punkts:**“18. Civilais eksperts, piedaloties starptautiskajā misijā vai operācijā, papildus šo noteikumu 17. punktā minētajai mēneša darba algai saņem piemaksu, kuru aprēķina, šo noteikumu 1. pielikumā attiecīgajam amata līmenim noteiktās piemaksas apmēru reizinot ar šo noteikumu 7.4. apakšpunktā minēto koeficientu.”**Papildināts anotācijas I sadaļas 2. punkts ar šādu skaidrojumu:**“Projekta 18. punkts paredz ekspertiem piemaksas saņemšanu par dalību starptautiskajā misijā vai operācijā papildus noteiktajai mēneša darba algai, piemaksas summas pielīdzinot Ministru kabineta 2010. gada 29. jūnija noteikumos Nr. 602 “Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” 1. pielikumā norādītājām summām. Projekta 18. punkta redakcija ir izlīdzināta ar Noteikumu Nr. 340 11. punktu, kas paredz, ka amatpersona, piedaloties starptautiskajā misijā vai operācijā, papildus noteiktajai mēneša darba algai mēnesī saņem piemaksu, ko reizina ar Ministru kabineta rīkojumā noteikto koeficientu. Šo ikmēneša piemaksu saņem ikviens saskaņā ar Noteikumiem Nr. 340 starptautiskajā misijā vai operācijā nosūtītais civilais eksperts. Līdz šim civilie eksperti, kas nosūtīti dalībai starptautiskajā misijā saskaņā ar Noteikumiem Nr. 35, šādu piemaksu nesaņēma. Ir svarīgi šo normu izlīdzināt, lai nepieļautu, ka Latvijas civilie eksperti dalībai starptautiskajās misijās un operācijās paaugstinātas bīstamības reģionos nosūtīti uz būtiski atšķirīgiem finansiāliem nosacījumiem.” |
|  | **Ministru kabineta noteikumu projekta 19. punkts:**“19. Izvirzošā institūcija sedz šādus ar civilā eksperta dalību starptautiskajās misijās un operācijās saistītus izdevumus:[..]19.3. ceļa izdevumus līdz starptautiskās misijas vai operācijas norises vietai vai starptautiskās organizācijas rīkoto pirms-misijas apmācību vietai un atpakaļ, tai skaitā atvaļinājuma laikā, saskaņā ar iesniegtajiem dokumentiem, kas apliecina šos izdevumus. Ja civilais eksperts izmanto lidmašīnu, ceļa izdevumus sedz, nepārsniedzot lidojuma ekonomiskās klases biļetes cenas apmēru;[..]19.5. izdevumus par aprīkojumu, kas nepieciešams civilā eksperta uzde­vumu veikšanai starptautiskajā misijā vai operācijā;[..]19.7. dzīvokļa īres (dzīvojamās telpas) un komunālo pakalpojumu izdevumu kompensāciju. Izdevumu apmēru nosaka saskaņā ar šo noteikumu 2. pielikumu, ievērojot šādus nosacījumus:19.7.1. ja faktiskie izdevumi par dzīvokļa (dzīvojamās telpas) īri un komu­nālajiem pakalpojumiem ir mazāki par noteikto izdevumu apmēru, darbiniekam sedz faktiskos izdevumus;[..]19.8. citus ar amatpersonas pienākumu pildīšanu starptautiskajā misijā vai operācijā saistītos faktiskos izdevumus saskaņā ar iesniegtajiem dokumentiem, kas apliecina šos izdevumus, ja pēc iesniegto dokumentu izvērtēšanas izvirzošās institūcijas vadītājs atzīst, ka izdevumi ir saistīti ar minēto pienākumu pildīšanu, un pieņem lēmumu par izdevumu atlīdzināšanu.” | **Iekšlietu ministrija (18.06.2020. atzinuma 12. priekšlikums)**Aizstāt projekta 19.3. apakšpunktā vārdus “tai skaitā atvaļinājuma laikā” ar vārdiem “ne biežāk kā divas reizes kalendāra gadā, dodoties atvaļinājumā vai atgriežoties no atvaļinājuma”, ievērojot, ka atvaļinājumu var izmantot pa daļām”.**Iekšlietu ministrija (16.06.2020 atzinuma 13. priekšlikums)**Ievērojot, ka civilie eksperti misijās un operācijās valkā noteiktā tipa apģērbus un apavus (atbilstoši misijas vai operācijas vadlīnijām), ierosinām aizstāt projekta 19.5. apakšpunktā vārdu “aprīkojumu” ar vārdiem “aprīkojuma un apģērba iegādi un transportēšanu”, lai būtu skaidrs, kādi izdevumi tiek segti.**Iekšlietu ministrija (18.06.2020. atzinuma 14. priekšlikums)**Aizstāt projekta 19.7.1. apakšpunktā vārdu “darbiniekam” ar vārdiem “civilajam ekspertam”.**Iekšlietu ministrija (18.06.2020. atzinuma 15. priekšlikums)**Aizstāt projekta 19.8. apakšpunktā vārdu “amatpersonas” ar vārdiem “civilā eksperta”.**Ģenerālprokuratūra (19.08.2020. atzinuma 2. priekšlikums)**Lūdzam precizēt noteikumu projekta 8., 16. un 19. punktu, nosakot, ka noteikumu 2.3. apakšpunktā minēto institūciju izvirzīto civilo ekspertu dalības izdevumus starptautiskajā misijā vai operācijā pieprasa un sedz Ārlietu ministrija. | **Priekšlikums ir ņemts vērā.** Precizēta noteikumu projekta 19.3. apakšpunkta redakcija.Lai gan atvaļinājumu var izmantot pa daļām, uzskatām, ka ceļa izdevumi atvaļinājuma laikā uz Latviju un atpakaļ apmaksājami vienu reizi kalendāra gada ietvaros, kā tas noteikts Valsts un pašvaldību institūciju amatpersonu un darbinieku atlīdzības likuma 36. panta otrās daļas 6. punktā.**Ir panākta vienošanās.**Noteikumu projekta 19.4. punkts paredz personīgo mantu, t.sk. apģērba transportēšanas izdevumu segšanu.**Priekšlikums ir ņemts vērā.****Priekšlikums ir ņemts vērā.****Priekšlikums ir ņemts vērā.**Precizēta noteikumu projekta 19. punkta 1. teikuma redakcija. | **Ministru kabineta noteikumu projekta 19. punkts:**“19. Ārlietu ministrija vai šo noteikumu 2.1. apakšpunktā minētā izvirzošā institūcija sedz šādus ar civilā eksperta dalību starptautiskajā misijā un operācijā saistītus izdevumus :[..]19.3.  ceļa izdevumus līdz starptautiskās misijas vai operācijas norises vietai vai pirms-misijas apmācību vietai un atpakaļ, kā arī reizi kalendāra gadā dodoties atvaļinājumā uz Latviju un atgriežoties no Latvijas, ja ir iesniegti atbilstoši izdevumus attaisnojoši dokumenti. Ceļa izdevumus kompensē neatkarīgi no izmantojamā transportlīdzekļa veida attiecīgajā maršrutā, nepārsniedzot lidojuma biļetes cenas apmēru ekonomiskajā klasē;[..]19.5. izdevumus par aprīkojumu, kas nepieciešams civilā eksperta uzdevumu veikšanai starptautiskajā misijā vai operācijā;[..]19.7. dzīvokļa (dzīvojamās telpas) īres un citu pakalpojumu, kas saistīti ar dzīvojamās telpas lietošanu, izdevumu kompensāciju. Izdevumu apmēru nosaka saskaņā ar šo noteikumu 2. pielikumu, ievērojot šādus nosacījumus:19.7.1. ja faktiskie izdevumi par dzīvokļa (dzīvojamās telpas) īri un citiem pakalpojumiem, kas saistīti ar dzīvojamās telpas lietošanu, ir mazāki par noteikto izdevumu apmēru, civilajam ekspertam sedz faktiskos izdevumus;[..]19.8. citus ar civilā eksperta pienākumu pildīšanu starptautiskajā misijā vai operācijā saistītos faktiskos izdevumus saskaņā ar iesniegtajiem dokumentiem, kas apliecina šos izdevumus, ja pēc iesniegto dokumentu izvērtēšanas izvirzošās institūcijas vadītājs atzīst, ka izdevumi ir saistīti ar minēto pienākumu pildīšanu, un pieņem lēmumu par izdevumu atlīdzināšanu.” |
|  | **Ministru kabineta noteikumu projekta 21. punkts:**“21. Izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai, kas radušies saistībā ar civilā eksperta dalības starptautiskajā misijā vai operācijā finansēšanu.” | **Finanšu ministrija (02.07.2020. atzinuma 7. iebildums)**Uzskatām, ka noteikumu projekta 21. punkts ir jāsvītro, jo noteikumu projekta 5.punkts jau paredz, ka izvirzošā institūcija sagatavo un iesniedz noteiktā kārtībā Ministru kabinetā rīkojuma projektu par civilā eksperta dalību starptautiskajā misijā vai operācijā, kurā attiecīgi arī tiks iekļautas visas izmaksu pozīcijas saistībā ar civilā eksperta dalības starptautiskajā misijā vai operācijā finansēšanu, norādot to finansēšanas avotu. Attiecīgi izvirzošajai institūcijai jārēķinās ar jau Ministru kabinetā rīkojuma projektā paredzēto finansējuma apmēru.**Aizsardzības ministrija (17.06.2020. atzinuma 2. iebildums)**Noteikumu projekta 21. un 43.punktā ir minēts, ka izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai. Vēršam uzmanību, ka, iesniedzot Ministru kabinetā iepriekš minēto rīkojuma projektu, tajā būs nepieciešams norādīt finansējuma avotu, līdz ar to nepieciešams precizēt, no kuras iestādes budžeta tiks segti faktiskie izdevumi. Turklāt saskaņā ar noteikumu projekta 16.punktu, izdevumi, kas saistīti ar civilā eksperta dalību starptautiskajā misijā vai operācijā var būt jau ieplānoti izvirzošas institūcijas budžetā, līdz ar to ne visām izvirzošajām institūcijām būs saistošs noteikumu projekta 21.punkts.AiM uzskata, ka visracionālākais finanšu līdzekļu apguves veids attiecībā uz izdevumiem, kas paredzēti civilā eksperta dalības nodrošināšanai starptautiskajā misijā vai operācijā ir to piešķiršana izvirzošajai institūcijai, gatavojot budžeta ietvaru n+3 gadiem.Papildus lūdzam sniegt skaidrojumu par noteikumu projekta 18.punktu, kas nosaka, ka, ja civilais eksperts, piedalās starptautiskajā misijā vai operācijā, papildus noteiktajam atalgojumam viņš saņem piemaksu. Lūdzam papildināt anotāciju ar skaidrojumu, kādam mērķim tiek paredzēta iepriekš minētā piemaksa, jo saskaņā ar noteikumu projekta 20.punktu civilajam ekspertam tiek paredzēta arī dienas nauda par papildu izdevumiem, kas rodas starptautiskās misijas vai operācijas laikā (piemēram, par ēdināšanu, dažādiem pakalpojumiem). | **Iebildums ir ņemts vērā.**Svītrots noteikumu projekta 21. punkts. Precizēta noteikumu projekta numerācija.**Iebildums ir ņemts vērā.**Svītrots noteikumu projekta 21. punkts.Noteikumu projekta anotācijas I sadaļas 2. punkts papildināts ar skaidrojumu par 18. punktu.Ņemot vērā Finanšu ministrijas 5. iebildumu, svītrots noteikumu projekta 20. punkts par dienas naudu.Precizēta noteikumu projekta numerācija. | **Papildināts anotācijas I sadaļas 2. punkts ar šādu skaidrojumu:**“Projekta 18. punkts paredz ekspertiem piemaksas saņemšanu par dalību starptautiskajā misijā vai operācijā papildus noteiktajai mēneša darba algai, piemaksas summas pielīdzinot Ministru kabineta 2010. gada 29. jūnija noteikumos Nr. 602 “Noteikumi par pabalstu un kompensāciju apmēriem diplomātiskā un konsulārā dienesta amatpersonām (darbiniekiem), valsts tiešās pārvaldes amatpersonām (darbiniekiem), karavīriem, prokuroriem un sakaru virsniekiem par dienestu ārvalstīs un to izmaksas kārtību” 1. pielikumā norādītājām summām. Projekta 18. punkta redakcija ir izlīdzināta ar Noteikumu Nr. 340 11. punktu, kas paredz, ka amatpersona, piedaloties starptautiskajā misijā vai operācijā, papildus noteiktajai mēneša darba algai mēnesī saņem piemaksu, ko reizina ar Ministru kabineta rīkojumā noteikto koeficientu. Šo ikmēneša piemaksu saņem ikviens saskaņā ar Noteikumiem Nr. 340 starptautiskajā misijā vai operācijā nosūtītais civilais eksperts. Līdz šim civilie eksperti, kas nosūtīti dalībai starptautiskajā misijā saskaņā ar Noteikumiem Nr. 35, šādu piemaksu nesaņēma. Ir svarīgi šo normu izlīdzināt, lai nepieļautu, ka Latvijas civilie eksperti dalībai starptautiskajās misijās un operācijās paaugstinātas bīstamības reģionos nosūtīti uz būtiski atšķirīgiem finansiāliem nosacījumiem.” |
|  | **Ministru kabineta noteikumu projekta 22. punkts:**“22. Šo noteikumu [18.](https://likumi.lv/ta/id/186599#p15), 19. un 2[0.](https://likumi.lv/ta/id/186599#p17)punktā minētajām izmaksām tām noteikto apmēru ietvaros ir kompensācijas raksturs, un saskaņā ar likumu “Par iedzīvotāju ienā­kuma nodokli” un likumu “Par valsts sociālo apdrošināšanu” tās nav apliekamas ar iedzīvotāju ienākuma nodokli un par tām nav veicamas valsts sociālās apdrošināšanas obligātās iemaksas.” | **Iekšlietu ministrija (18.06.2020. atzinuma 17. priekšlikums)**Projekta 22. punkts paredz, ka arī projekta 18. punktā minētajai piemaksai tai noteiktā apmēra ietvaros ir kompensācijas raksturs, un saskaņā ar likumu “Par iedzīvotāju ienākuma nodokli” un likumu “Par valsts sociālo apdrošināšanu” tā nav apliekama ar iedzīvotāju ienākuma nodokli un par to nav veicamas valsts sociālās apdrošināšanas obligātās iemaksas. Vēršam uzmanību, ka jēdziens “piemaksa” saskaņā ar Valsts un pašvaldību institūciju amatpersonu un darbinieku atlīdzības likuma 3. panta pirmo daļu ir darba samaksas (atalgojuma) sastāvdaļa un saskaņā ar normatīvo aktu prasībām valsts sociālās apdrošināšanas un iedzīvotāju ienākuma nodokļa jomā tā ir apliekama ar iedzīvotāju ienākuma nodokli un par to veicama valsts sociālās apdrošināšanas obligātā iemaksa. | **Priekšlikums ir ņemts vērā.**Precizēta noteikumu projekta 22. punkta redakcija. | **Ministru kabineta noteikumu projekta 22. punkts (pēc precizētās numerācijas - 20. punkts):**“20. Šo noteikumu 19. punktā minētajām izmaksām tām noteikto apmēru ietvaros ir kompensācijas raksturs, un saskaņā ar likumu “Par iedzīvotāju ienā­kuma nodokli” un likumu “Par valsts sociālo apdrošināšanu” tās nav apliekamas ar iedzīvotāju ienākuma nodokli un par tām nav veicamas valsts sociālās apdrošināšanas obligātās iemaksas.” |
|  | **Ministru kabineta noteikumu projekta 23. punkts:**“23. Šo noteikumu 18. punktā minētās piemaksas apmēru un 19. un 20. punktā minēto izmaksu apmēru Ministru kabinets pārskata katru gadu līdz 31.martam.” | **Finanšu ministrija (02.07.2020. atzinuma 8. iebildums)**Noteikumu projekta 23.punkts paredz, ka Ministru kabinets pārskata katru gadu līdz 31.martam noteikumu 18. punktā minētās piemaksas un 19. un 20.punktā minēto izmaksu apmēru. Lūdzam pamatot, kādēļ ir nepieciešams saglabāt šādu normu arī jaunajos noteikumos un skaidrot, kā šobrīd notiek noteikumos Nr.35 20.punktā minēto piemaksu un izmaksu pārskatīšana Ministru kabinetā.**Iekšlietu ministrija (18.06.2020. atzinuma 18. priekšlikums)**Saskaņā ar projekta 23. punktu projekta [18. punktā](https://likumi.lv/ta/id/186599#p15) minētās piemaksas apmēru un 19. un 20. punktā minēto izmaksu apmēru Ministru kabinets pārskata katru gadu līdz 31. martam. Saskaņā ar projekta 7.4. apakšpunktu piemaksas vai dienas naudas aprēķināšanai par dalību starptautiskajā misijā vai operācijā piemēro koeficientu, kura apmēru nosaka saskaņā ar Eiropas Savienības noteikto dzīves dārdzības (korekcijas) koeficientu Eiropas Savienības ierēdņu, pagaidu darbinieku un līgumdarbinieku atalgojumam. Visu izdevumu ikgadēja pārskatīšana rada papildu administratīvo slogu, pie tam daļai no 19. punktā minētajiem izdevumiem apmērs ir atkarīgs no faktiskajām izmaksām katrā konkrētajā gadījumā (piemēram, ceļa izdevumi, transportēšanas izdevumi). Ievērojot minēto, ierosinām izvērtēt projekta 23. punkta nepieciešamību. | **Iebildums un priekšlikums ir ņemti vērā.**Ārlietu ministrija, atbildot uz Ministru prezidenta uzdevumu, ik gadu ir izvērtējusi Noteikumos Nr. 35 noteikto izmaksu un piemaksu apmērus un, ņemot vērā tā brīža finansiālo situāciju, norādījusi uz izmaiņu nepieciešamību vai to neesamību.Ņemot vērā, ka šī norma rada administratīvu slogu, bet Noteikumu Nr. 35 darbības laikā nav tikusi ne reizi izmantota, lai veiktu izmaiņas izmaksu un piemaksu apjomos, ir svītrots noteikumu projekta 23. punkts.Precizēta noteikumu projekta numerācija. |  |
|  | **Ministru kabineta noteikumu projekta 30.4. apakšpunkts:**“30. Izmeklēšanas komisija:[..]30.4. iesaka izvirzošajai institūcija komandēt tās pārstāvi uz ārvalsti, kurā civilais eksperts pildījis amata pienākumus starptautiskajā misijā vai operācijā, lai noskaidrotu ar civilo ekspertu notikušā nelaimes gadījuma cēloņus un sekas;” | **Iekšlietu ministrija (18.06.2020. atzinuma 20. priekšlikums)**Aizstāt projekta 30.4. apakšpunktā vārdu “institūcija” ar vārdu “institūcijai”. | **Priekšlikums ir ņemts vērā.** | **Ministru kabineta noteikumu projekta 30.4. apakšpunkts:**“30. Izmeklēšanas komisija:[..]30.4.  izvērtē un nepieciešamības gadījumā iesaka izvirzošajai institūcijai komandēt tās pārstāvi uz ārvalsti, kurā civilais eksperts pildījis amata pienākumus starptautiskajā misijā vai operācijā, lai noskaidrotu ar civilo ekspertu notikušā nelaimes gadījuma cēloņus un sekas;” |
|  | **Ministru kabineta noteikumu projekta 32. punkts:**“32. Aktu sagatavo papīra formā trijos eksemplāros (4. pielikums). Aktam pievieno ar nelaimes gadījumu saistītos dokumentus (piemēram, izvirzošās institūcijas lēmums par izmeklēšanas komisijas izveidošanu, izziņa par veselības bojājuma pakāpi, cietušā civilā eksperta paskaidrojumi, dokumenti, kas raksturo nelaimes vietu).” | **Iekšlietu ministrija (18.06.2020. atzinuma 21. priekšlikums)**Papildināt projekta 32. punktu aiz vārdiem “kas raksturo nelaimes” ar vārdu “gadījuma”. | **Priekšlikums ir ņemts vērā.** | **Ministru kabineta noteikumu projekta 32. punkts:**“32. Aktu sagatavo elektroniski vai papīra formā trijos eksemplāros (3. pielikums). Aktam pievieno ar nelaimes gadījumu saistītos dokumentus (piemēram, izvirzošās institūcijas lēmumu par izmeklēšanas komisijas izveidošanu, izziņu par veselības bojājuma pakāpi, cietušā civilā eksperta paskaidrojumus, dokumentus, kas raksturo nelaimes gadījuma vietu).” |
|  | **Ministru kabineta noteikumu projekta 36.-38. punkti un 41. punkts:**“36. Ja mēneša laikā akts nav apstrīdēts, izvirzošā institūcija Ministru kabinetā iesniedz rīkojuma projektu par vienreizēja pabalsta piešķiršanu saskaņā ar Starptautiskās palīdzības likumu. Pabalsts izmaksājams mēneša laikā no rīkojuma pieņemšanas dienas. 37. Pabalsts piešķirams arī gadījumā, ja civilais eksperts ir cietis nelaimes gadījumā, kas nav tieši saistīts ar civilā eksperta amata pienākumu veikšanu, bet ir saistīts ar drošības apstākļu pasliktināšanos ārvalstī, uz kuru nosūtīts civilais eksperts, kā karadarbības sākšanās, terora akts, dabas izraisīta katastrofa vai citi nepārvaramas varas apstākļi, kas radušies no civilā eksperta neatkarīgu iemeslu dēļ un kuru rezultātā civilais eksperts guvis ievainojumu, sakropļojumu vai civilā eksperta veselībai nodarīts citāds kaitējums, vai civilais eksperts gājis bojā.38. Pabalstu neizmaksā, ja ir konstatēti Starptautiskās palīdzības likuma 13. panta trešajā daļā noteiktie apstākļi.”[..]“41. Dokumenti, kas tiek iesniegti Ministru kabinetā rīkojuma pieņemšanai par pabalsta piešķiršanu un Ministru kabineta rīkojums par piešķirto pabalstu, ir noformējami, glabājami izvirzošajā institūcijā un izsniedzami civilajam ekspertam saskaņā ar normatīvajos aktos noteikto kārtību. “ | **Tieslietu ministrija (19.06.2020. atzinuma 3. iebildums)**Lūdzam precizēt projektu atbilstoši Likumā ietvertajam pilnvarojumam, svītrojot tā 36.- 38. un 41. punktu, kas attiecas uz pabalsta izmaksas kārtību. Norādām, ka Starptautiskās palīdzības likuma 12. panta trešajā daļā, kā arī 13. panta otrās daļas 3. punktā un ceturtajā daļā nav ietverts pilnvarojums Ministru kabinetam ietvert šādu regulējumu projektā.Turklāt vēršam uzmanību uz to, ka projekta 37. punktā ietvertās materiālās tiesību normas paplašina Likuma 13. pantā noteiktos pabalsta izmaksas nosacījumus.**Finanšu ministrija (02.07.2020. atzinuma 9. iebildums)**Norādām, ka saskaņā ar Starptautiskās palīdzības likuma 13.panta otro daļu, ja civilais eksperts, pildot amata pienākumus starptautiskajā misijā vai operācijā, ir cietis nelaimes gadījumā vai gājis bojā, Ministru kabinets pieņem lēmumu par pabalsta vai kompensācijas izmaksu, tādējādi nav saprotams pamatojums noteikumu projekta 37.punktā paredzēt, ka pabalsts piešķirams arī gadījumā, ja civilais eksperts ir cietis nelaimes gadījumā, kas nav tieši saistīts ar civilā eksperta amata pienākumu veikšanu. | **Iebildums ir ņemts vērā.**Ir svītrots noteikumu projekta 36. - 38. un 41. punkts. Precizēta noteikumu projekta numerācija.**Iebildums ir ņemts vērā**. Svītrots noteikumu projekta 37. punkts. |  |
|  | **Ministru kabineta noteikumu projekta 39. punkts:**“39. Ja aktā secināts, ka civilais eksperts gājis bojā, pildot amata pienākumus starptautiskajā misijā vai operācijā, vai miris gada laikā pēc atgriešanās no dalības starptautiskajā misijā vai operācijā ievainojuma (sakropļojuma, kontūzijas) vai tādas slimīgas dēļ, kuras cēlonis saistīts ar amata pienākumu pildīšanu starptautiskajā misijā vai operācijā, civilā eksperta ģimenes locekļiem vai personai, kura uzņēmusies civilā eksperta apbedīšanu, kompensē šādus izdevumus par civilā eksperta apbedīšanu ne vēlāk kā gada laikā, pamatojoties uz izdevumus apliecinošiem dokumentiem:39.1. ar apbedīšanu saistītie izdevumi – samaksa par zārku vai urnu, morga pakalpojumi, kremācija, samaksa par apbedīšanas piederumiem, samaksa par vainagiem un sēru lentēm, transporta pakalpojumi (viens katafalks, viens autobuss), samaksa par sēru ceremoniju, kapsētas sniegtie maksas pakalpojumi, kapa rakšana, kapavietas nomas tiesības vai esošās kapavietas paplašināšana – izdevumu maksimālā summa ir 1138,30 euro;39.2. dokumentu tulkošana un noformēšana, bēru mielasts – izdevumu maksimālā summa ir 1422,87 euro;39.3. ar kapa pieminekļa uzstādīšanu saistītie izdevumi – pieminekļa materiālu iegāde un pieminekļa izgatavošana, pieminekļa novietošana un labiekārtošana – izdevumu maksimālā summa ir 1707,45 euro.” | **Finanšu ministrija (02.07.2020. atzinuma 10. iebildums)**Norādām, ka nav skaidrs, kādēļ noteikumu projekta 39. punktā noteiktās civilā eksperta sociālās garantijas saistībā ar apbedīšanas, bēru un kapa pieminekļa uzstādīšanas izdevumiem tiek pielīdzinātas karavīru un zemessargu sociālajām garantijām, kas noteiktas Ministru kabineta 2010.gada 29.jūnija noteikumos Nr.578 “Noteikumi par izdevumiem, kas saistīti ar karavīra vai zemessarga apbedīšanu un karavīra kapa pieminekļa uzstādīšanu, un minēto izdevumu apmēru”, nevis valsts un pašvaldību amatpersonu (darbinieku) sociālajām garantijām atbilstoši Ministru kabineta 2010.gada 21.jūnija noteikumiem Nr.565 “Noteikumi par valsts un pašvaldību institūciju amatpersonu un darbinieku sociālajām garantijām”. Ņemot vērā minēto, uzskatām, ka ir atkārtoti jāizvērtē un jāpārskata noteikumu projekta 39.punktā noteiktie izdevumi civilā eksperta apbedīšanai un to apmēri.**Iekšlietu ministrija (18.06.2020. atzinuma 22. priekšlikums)**Aizstāt projekta 39.punktā vārdu “slimīgas” ar vārdu “slimības”. | **Iebildums ir ņemts vērā.**Civilā eksperta sociālās garantijas saistībā ar apbedīšanas un bēru izdevumiem ir pielīdzinātas Ministru kabineta 2010. gada 21. jūnija noteikumu Nr. 565 “Noteikumi par valsts un pašvaldību institūciju amatpersonu un darbinieku sociālajām garantijām” 30. un 31. punktam. Precizēta noteikumu projekta 39. punkta redakcija. Noteikumu projekts papildināts ar jaunu 37. punktu.Ar skaidrojumu papildināts noteikumu projekta anotācijas I sadaļas 2. punkts.**Priekšlikums ir ņemts vērā.**  | **Ministru kabineta noteikumu projekta 39. un 40. punkts (pēc precizētās numerācijas – 36. un 37. punkts):**“36. Ja aktā secināts, ka civilais eksperts gājis bojā, pildot amata pienākumus starptautiskajā misijā vai operācijā, vai miris gada laikā pēc atgriešanās no dalības starptautiskajā misijā vai operācijā ievainojuma (sakropļojuma, kontūzijas) vai tādas **slimības** dēļ, kuras cēlonis saistīts ar amata pienākumu pildīšanu starptautiskajā misijā vai operācijā, civilā eksperta ģimenes locekļiem vai personai, kura uzņēmusies civilā eksperta apbedīšanu, kompensē šādus izdevumus par civilā eksperta apbedīšanu ne vēlāk kā gada laikā, pamatojoties uz izdevumus apliecinošiem dokumentiem:36.1. zārka iegādes izdevumus;36.2. maksu par morga pakalpojumiem;36.3. maksu par apbedīšanas piederumiem;36.4. maksu par vainagu un sēru lenti;36.5. maksu par transporta pakalpojumiem (katafalks, autobuss);36.6. maksu par pakalpojumiem kapos;36.7. maksu par bēru ceremoniju;36.8. maksu par dokumentu formēšanu;36.9. maksu par kremāciju;36.10. maksu par kapu apmalēm un kapu plāksnēm.37. Maksimālais ar civilā eksperta apbedīšanu saistīto izdevumu apmērs, ko sedz no valsts budžeta līdzekļiem, ir 1138,3 *euro*.”**Papildināts anotācijas I sadaļas 2. punkts ar šādu skaidrojumu:** “Projekta 36. un 37. punktā noteiktās civilā eksperta sociālās garantijas saistībā ar apbedīšanas un bēru izdevumiem pielīdzinātas valsts un pašvaldību amatpersonu (darbinieku) sociālajām garantijām (Noteikumu Nr. 565 3., 5., 30. un 31. punkts).” |
|  | **Ministru kabineta noteikumu projekta 42. punkts:**“42. Izvirzošā institūcija elektroniski vai papīra formā veic uzskaiti nelaimes gadījumos cietušo vai bojā gājušo civilo ekspertu žurnālā (5. pielikums) un glabā to saskaņā ar normatīvajos aktos noteikto kārtību.” | **Iekšlietu ministrija (18.06.2020. atzinuma 23. priekšlikums)**Projekta 42. punkts nosaka, ka “Izvirzošā institūcija elektroniski vai papīra formā veic uzskaiti nelaimes gadījumos cietušo vai bojā gājušo civilo ekspertu žurnālā (5. pielikums) un glabā to saskaņā ar normatīvajos aktos noteikto kārtību.” Ierosinām izvērtēt šāda papīra formātā veidota dokumenta nepieciešamību, ievērojot, ka informācija sagatavojama un uzglabājama elektroniskā formātā. | **Priekšlikums ir ņemts vērā.**Precizēta noteikumu projekta 42. punkta redakcija. | **Ministru kabineta noteikumu projekta 42. punkts (pēc precizētās numerācijas – 39. punkts):**“39. Izvirzošā institūcija veic uzskaiti nelaimes gadījumos cietušo vai bojā gājušo civilo ekspertu žurnālā (4. pielikums) un glabā to saskaņā ar normatīvajos aktos noteikto kārtību.” |
|  | **Ministru kabineta noteikumu projekta 43. punkts:**“43. Izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai, kas radušies saistībā ar civilā eksperta nelaimes gadījuma izmeklēšanu.” | **Finanšu ministrija (02.07.2020. atzinuma 11. iebildums)**Noteikumu projekta 43.punkts jāprecizē, izsakot to šādā redakcijā:“43. Izdevumus, kas saistīti ar vienreizēja pabalsta piešķiršanu saskaņā ar Starptautiskās palīdzības likumu un izdevumus par civilā eksperta apbedīšanu, izvirzošā institūcija sedz no tai budžetā paredzētajiem līdzekļiem vai normatīvajos aktos noteiktajā kārtībā pieprasa no valsts budžeta programmas “Līdzekļi neparedzētiem gadījumiem”.” Attiecīgi noteikumu projekta 36.punkts jāprecizē, svītrojot uzdevumu izvirzošajai institūcijai Ministru kabinetā iesniegt rīkojuma projektu par vienreizēja pabalsta piešķiršanu. Vienlaikus norādām, ka izdevumus, kas saistīti ar civilā eksperta nelaimes gadījuma izmeklēšanu, izvirzošajai institūcijai jāsedz no tai budžetā paredzētajiem līdzekļiem, ko attiecīgi ir jānorāda arī anotācijā sniegtajā informācijā.**Iekšlietu ministrija (18.06.2020. atzinuma 24. priekšlikums)**Projekta 43. punkts nosaka, ka “Izvirzošā institūcija iesniedz Ministru kabinetā rīkojuma projektu par līdzekļu piešķiršanu no valsts budžeta līdzekļiem faktisko izdevumu kompensācijai, kas radušies saistībā ar civilā eksperta nelaimes gadījuma izmeklēšanu.” Ierosinām precizēt teksta redakciju, jo izdevumi rodas saistībā ar notikušu nelaimes gadījumu (izdevumi pabalsta izmaksai, ar apbedīšanu saistītie izdevumi).**Ģenerālprokuratūra (19.08.2020. elektroniskā saskaņojuma 3. priekšlikums)**Noteikumu projekta 40. punktu nepieciešams precizēt atbilstoši Starptautiskās palīdzības likuma 13. panta otrās daļas 3.punktā noteiktajam.  | **Iebildums ir ņemts vērā.**Precizēta noteikumu projekta 43. punkta redakcija. Redakcijā ņemts vērā arī Ģenerālprokuratūras 3. priekšlikums.Noteikumu projekta 36. punkts netiek precizēts, jo ir ņemts vērā Tieslietu ministrijas 3. iebildums par 36. punkta svītrošanu.**Priekšlikums ir ņemts vērā.**Noteikumu projekta 43. punkta redakcija precizēta, ņemot vērā Finanšu ministrijas 11. iebildumu un Ģenerālprokuratūras 3.priekšlikumu.**Priekšlikums ir ņemts vērā.**Noteikumu projekta 40. punkta redakcija ir saskaņota ar Finanšu ministriju. | **Ministru kabineta noteikumu projekta 43. punkts (pēc precizētās numerācijas -40. punkts):**“40. Izdevumus, kas saistīti ar civilā eksperta apbedīšanu, izvirzošā institūcija sedz no tai budžetā paredzētajiem līdzekļiem vai normatīvajos aktos noteiktajā kārtībā pieprasa no valsts budžeta programmas “Līdzekļi neparedzētiem gadījumiem”.” |
|  | **Ministru kabineta noteikumu projekta 2. pielikums**  | **Iekšlietu ministrija (18.06.2020. atzinuma 25. priekšlikums)**Ierosinām noapaļot līdz veseliem *euro* projekta 2. un 3. pielikumā paredzētos izdevumu apmērus tādējādi, lai arī izdevumi par vienu mēnesi būtu *euro*, bez centiem. | **Ir panākta vienošanās.**Ņemot vērā Finanšu ministrijas 5. iebildumu, svītrots noteikumu projekta 3. pielikums.  |  |
|  | **Anotācija****Tiesību akta projekta anotācijas kopsavilkuma pēdējais teikums:**“Projekta spēkā stāšanās laiks– 2020. gada 1.jūlijs.” | **Finanšu ministrija (02.07.2020. atzinuma 12. iebildums)**Lūdzam precizēt anotācijā noteikumu projekta spēkā stāšanās laiku, jo tas nevar stāties spēkā 2020. gada 1.jūlijā. | **Iebildums ir ņemts vērā.** | **Anotācija****Precizēts Tiesību akta projekta anotācijas kopsavilkuma pēdējais teikums:**“Projekts stāsies spēkā pēc tā apstiprināšanas Ministru kabinetā.” |
|  | **Anotācijas I sadaļas 2. punkts** | **Iekšlietu ministrija (18.06.2020. atzinuma 4. priekšlikums)**Projekta 2. punkts nosaka, ka civilā eksperta kandidatūru no valsts pārvaldes un tiesu varas dalībai starptautiskajā misijā vai operācijā izvirza par nozari atbildīgā ministrija. Vēršam uzmanību uz to, ka, piemēram, Finanšu izlūkošanas dienesta pārraudzības mehānismā kompetence ir noteikta trim nozares ministrijām, proti, Iekšlietu ministrijai, Finanšu ministrijai un Tieslietu ministrijai.Ņemot vērā minēto, izvērtēt iespēju anotācijas I sadaļas 2. punktā skaidrot vārdu “par nozari atbildīgā ministrija” tvērumu projektā. | **Priekšlikums ir ņemts vērā.** | **Papildināts anotācijas I sadaļas 2. punkts ar šādu skaidrojumu:**“Projekta 2. punkts nosaka, ka civilā eksperta kandidatūru dalībai starptautiskajā misijā vai operācijā piesaka sekojošas izvirzošās institūcijas: par nozari atbildīgā ministrija, kas izvirza valsts pārvaldes un tiesu varas pārstāvjus (2.1. apakšpunkts); Ārlietu ministrija, kas izvirza tās pārstāvjus, kā arī citas fiziskas personas (2.2. apakšpunkts); cita valsts institūcija, kas izvirza tās pārstāvjus (2.3. apakšpunkts). Ja par nozari ir atbildīgas vairākas ministrijas, nozares eksperta kandidatūru izvirza tā ministrija, kura atbalsta civilā eksperta dalību attiecīgajā starptautiskajā misijā vai operācijā. Projekta 2.3. apakšpunktā iekļautas tās valsts institūcijas, kuras nav Ministru kabineta locekļa padotībā un kuru tiešā funkcija nav saistīta ar valsts pārvaldes realizēšanu. Šādas iestādes var būt gan Ģenerālprokuratūra, kas kā neatkarīga tiesu institūcija var izvirzīt prokuratūras pārstāvjus, gan Valsts kontrole kā neatkarīga augstākā revīzijas iestāde, gan Ministru kabineta pārraudzībā esošas valsts iestādes kā Satversmes aizsardzības birojs, Valsts drošības dienests, Korupcijas novēršanas un apkarošanas birojs, gan Latvijas Banka un Finanšu un kapitāla tirgus komisija kā autonomas valsts iestādes, kā arī citas valsts iestādes.” |
|  | **Anotācijas I sadaļas 2. punkts** | **Iekšlietu ministrija (18.06.2020. atzinuma 5. priekšlikums)**Projekta 6. punkts nosaka, ka “Ārlietu ministrija ir tiesīga sagatavot un iesniegt noteiktā kārtībā Ministru kabinetā rīkojuma projektu par citas izvirzošās institūcijas izvirzītā civilā eksperta dalību starptautiskajā misijā vai operācijā.” Ierosinām papildināt anotācijas I sadaļas 2. punktu, skaidrojot, kādos gadījumos Ārlietu ministrija šīs tiesības plāno izmantot. | **Priekšlikuma ir ņemts vērā.**Skaidrojums sniegts, ņemot vērā noteikumu projekta 2.3. apakšpunkta un 6. punkta precizētās redakcijas. | **Papildināts anotācijas I sadaļas 2. punkts ar šādu skaidrojumu:**“Projekta 2.3. apakšpunktā iekļautas tās valsts institūcijas, kuras nav Ministru kabineta locekļa padotībā un kuru tiešā funkcija nav saistīta ar valsts pārvaldes realizēšanu. Šādas iestādes var būt gan Ģenerālprokuratūra, kas kā neatkarīga tiesu institūcija var izvirzīt prokuratūras pārstāvjus, gan Valsts kontrole kā neatkarīga augstākā revīzijas iestāde, gan Ministru kabineta pārraudzībā esošas valsts iestādes kā Satversmes aizsardzības birojs, Valsts drošības dienests, Korupcijas novēršanas un apkarošanas birojs, gan Latvijas Banka un Finanšu un kapitāla tirgus komisija kā autonomas valsts iestādes, kā arī citas valsts iestādes.[..]Projekta 6. punkts paredz, ka Ārlietu ministrija sagatavo un noteiktā kārtībā iesniedz Ministru kabinetā rīkojuma projektu par Ārlietu ministrijas vai Projekta 2.3. apakšpunktā minētās izvirzošās institūcijas izvirzītā civilā eksperta dalību starptautiskajā misijā vai operācijā. Regulējums iekļauts, lai 2.3. apakšpunktā minētās izvirzošās institūcijas eksperti varētu piedalīties starptautiskajās misijās un operācijās arī tad, ja šīm institūcijām nav likumdošanas iniciatīvas Ministru kabineta rīkojuma projekta sagatavošanai un iesniegšanai.” |
|  | **Anotācijas I sadaļas 2. punkts** | **Finanšu ministrija (02.07.2020. atzinuma 6. iebildums)**Noteikumu projekta 19.3. apakšpunkts paredz, ka izvirzošā institūcija sedz ceļa izdevumus ne tikai līdz misijas vai operācijas norises vietai, bet arī līdz starptautiskās organizācijas rīkoto pirms-misijas apmācību vietai un atpakaļ. Lūdzam skaidrot pamatojumu šādu izdevumu segšanai. | **Iebildums ir ņemts vērā.** | **Papildināts anotācijas I sadaļas 2. punkts ar šādu skaidrojumu:**“Projekta 19.3. apakšpunktā ir noteikta ceļa izdevumu segšana līdz starptautiskās misijas vai operācijas norises vietai un reiz kalendārā gadā dodoties atvaļinājumā uz Latviju un atgriežoties no Latvijas. Papildus tam šajā apakšpunktā noteikta ceļa izdevumu segšana līdz starptautiskās organizācijas, kas izveidojusi minēto misiju vai operāciju, rīkoto pirms-misijas apmācību vietai un atpakaļ uz Latviju pēc dalības misijā vai operācijā. Minētā norma Projektā iekļauta, jo atšķiras starptautisko organizāciju noteiktās prasības civilo ekspertu nosūtīšanai dalībai starptautiskajā misijā vai operācijā. Piemēram, nosūtot civilo ekspertu dalībai ES civilajā misijā, ES nosaka, ka nosūtītājvalsts sedz eksperta ceļa izdevumus līdz misijas vai operācijas norises vietai un atpakaļ uz nosūtītājvalsti. Savukārt, ekspertiem, kas nosūtīti dalībai, piemēram, EDSO misijā, EDSO sedz ceļa izdevumus no EDSO Galvenās mītnes Vīnē (kur notiek civilo ekspertu, kas nosūtīti dalībai EDSO misijā, pirms-misijas apmācības) līdz misijas norises vietai un atpakaļ. Attiecīgi Latvijai būtu jāsedz valsts interesēs nosūtītā civilā eksperta ceļa izdevumi līdz pirms- misijas apmācības vietai un atpakaļ uz Latviju pēc dalības attiecīgajā misijā vai operācijā. Pretējā gadījumā civilajam ekspertam ceļa izdevumi līdz pirms-misijas apmācību vietai un atpakaļ uz Latviju pēc dalības attiecīgajā misijā vai operācijā ir jāsedz no personīgajiem līdzekļiem. Projektā apzīmējums “norises vieta” lietots, lai apzīmētu administratīvo teritoriju (pilsētu, rajonu, apgabalu), kur tiek īstenota attiecīgā starptautiskā misija vai operācija.” |
|  | **Anotācijas III sadaļa:**“ Projekts nerada ietekmi uz valsts vai pašvaldību budžetu.” | **Iekšlietu ministrija (18.06.2020. atzinuma 26. priekšlikums)**Lūdzam atbilstoši precizēt anotāciju, kā arī aizpildīt anotācijas III sadaļu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” prasībām. | **Ir panākta vienošanās.**Ņemot vērā, ka par katra civilā eksperta nosūtīšanu dalībai starptautiskajā misijā vai operācijā tiek pieņemts atsevišķs Ministru kabineta lēmums, tajā skaitā par katram nepieciešamā finansējuma apmēru no valsts budžeta programmas “Līdzekļi neparedzētiem gadījumiem”, un šobrīd šī mērķa īstenošanai Ārlietu ministrijas budžetā nav pieejams salīdzinošais “bāzes” finansējums, noteikumu projekta anotācijas III sadaļā norādāmo informāciju nav iespējams aprēķināt un iekļaut. Precizēta anotācijas III sadaļas redakcija. | **Anotācijas III sadaļa:**“Projekts šo jomu neskar.” |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Valda Pastare

|  |
| --- |
| (par projektu atbildīgās amatpersonas vārds un uzvārds) |
| Starptautisko operāciju un krīžu noregulējuma nodaļas padomniece |
| (amats) |
| 67015920 |
| (tālruņa un faksa numurs) |
| valda.pastare@mfa.gov.lv |
| (e-pasta adrese) |